<classify> VERONICA ROMWALD DAR ES SALAAM NDOTOya kuwa daktari bingwa wa moyo, nimekuwa nayo muda mrefu, ilichochewa zaidi namazingira ambayo nilikuwa nikiishi kila siku hasa nilipokuwa nikisoma hukoMbeya. Kilatulipofanya ziara za kimasomo hospitalini, nilikuwa najisikia huzuni,nilipoelezwa kuhusu idadi kubwa ya vifo vya watoto na watu wazima vinavyotokanana magonjwa ya moyo. Huwanakosa raha kabisa, kwa kweli hali ile ndiyo iliyochochea nia niliyokuwa nayomoyoni mwangu kwamba lazima nisomee na nibobee katika udaktari wa moyo, ndivyoalivyoanza kunieleza Maria Manyama 17, nilipokutana naye kwa mara ya kwanzakatika Taasisi ya Moyo Jakaya Kikwete JKCI. Mariaaliyekuwa akisoma Shule ya Sekondari St. Francis Girls ya Mbeya, ni miongonimwa wanafunzi 10 bora waliohitimu kidato cha nne mwaka 2018. Ameshikanafasi ya tatu kitaifa na akiwa msichana pekee aliyeshika nafasi ya kwanzakitaifa katika matokeo yaliyotangazwa hivi karibuni na Baraza la Taifa laMitihani Necta. FebruariMosi, mwaka huu alifika JKCI akiwa ameambatana na walezi wake, lengo hasa likiwani kujifunza kwa vitendo namna wataalamu wa taasisi hiyo wanavyofanyakuchunguza na kutibu magonjwa ya moyo. Ndichokilichonileta huku leo, kujifunza... kwa sababu ya maono yangu niliyonayo kwambabaada ya masomo nije kuwa daktari bingwa wa moyo, hivyo nimekuja hapa kujifunzakwa vitendo, kujionea namna ambavyo wataalamu wanafanya. Nimeamuakuja ili nijionee jinsi ambavyo madaktari waliopo hapa ambao tayari wamebobeakatika kuchunguza na kutibu moyo wanavyofanya katika kusaidia watuwanaokabiliwa na magonjwa haya. Natakakujifunza knowledge walioyonayo jinsi wanavyoitumia kusaidia, angalau na miminijifunze kitu kutoka kwao, ili ninapokwenda shuleni kuanza masomo yangu yakidato cha tano, nisome nikiwa tayari nina kitu kinachonipa msukumo wa dhatikutoka ndani. Nataka nijifunze changamoto gani ambazo huwawanakabiliana nazo na jinsi gani huwa wanazitatua ili na mimi nitakapokuwashuleni nikisoma nijue niweke msukumo zaidi wapi katika kujifunza ili baadayeniimarike zaidi kusaidia wagonjwa. Kwasababu katika mazingira yale niliyoishi niliona hakukuwa na msaada mkubwa ambaowatu wanaokabiliwa na magonjwa haya walikuwa wakiupata. Nikawanaona ni changamoto kubwa ndiyo maana nikapata msukumo zaidi wa kujifunza ilinije kuongeza nguvu ya kusaidia watanzania wenzangu wanaokabiliwa na magonjwahaya,anasema. Je ni bahati nasibu? MTANZANIA lilihoji iwapo kufaulukwake ni tendo la bahati nasibu au alilitarajia kulingana na historia yake yakimasomo na au jinsi alivyokuwa amejiandaa kwa mtihani huo. Siwezikusema kwamba matokeo haya ni bahati nasibu au ni kwa sababu nilijiandaa mnokuliko wenzangu au rekodi yangu ya nyuma kimasomo inanibeba kwa sababu yakufanya vizuri darasani. Hapana,kwangu naona hii ni neema ambayo Mwenyezi Mungu amenipatia, ingawa ni kwelinimekuwa nikifanya vizuri darasani tangu darasa la tano nimekuwa nikishikanamba za juu. Kwahakika Mwenyezi Mungu amenisaidia, nilihakikisha pia naweka juhudi katikamasomo yangu, kwani kadiri mtu anavyoongeza juhudi kwenye masomo ndivyoanavyojiweka pia kwenye nafasi ya kufanya vizuri zaidi kwenye ngazi ya Taifa,anasema. Muda kwake ni mali Mariaanasema akiwa shuleni alijitahidi anapangilia vema muda wake na kuhakikishahapotezi hata sekunde moja kwa kufanya mambo yasiyo na maana kwake. Nilihakikishakama ni muda wa kusoma najikita kwenye kusoma, nilipopewa nafasi ya uongozinilipata changamoto kubwa mno, niliona ni suala ambalo liliingilia muda wanguwa masomo. Kwasababu katika muda ambao nilitaka kujisomea nilikuwa nahitajika kwenye shughuliza kiuongozi, ikabidi nikae chini kutafakari na kujipanga upya. Nikapangaratiba na mikakati upya, nikapangilia muda wa kusoma na nilihakikisha ukifikanautumia ipasavyo, basi ikawa kama motivation, nikasoma kwa nguvu zaidikufidia muda ule ambao nilikuwa nautumia kwenye shughuli za kiuongozi, nilijitahidikutunza muda wangu, anasema. Kwanini wasichana hawangari Nadhanini kwa sababu hawajaamua kujiamini na kujikita zaidi katika kile wanachokitaka,wengi naona hawajaweka focus katika jambo moja, utaona wapo ambao wanatamanivitu vingine ambavyo kwa wakati huo si vya msingi kwao. Kwamfano unakuta mtu anataka kupendeza, kuiga kuwa kama watu wengine, wanakimbiliamahusiano, wanataka kuonekana kwenye mitandao, wengine wanataka waonekanewanajua vitu vingi zaidi lakini wanashindwa kabisa ku-focus mambo ya msingi,anasema. Amshangaza Daktari Ziaraya Maria ni jambo lililomshangaza Mkurugenzi wa Kurugenzi ya MagonjwaShirikishi na Daktari Bingwa wa Magonjwa ya Moyo wa JKCI, Dellila Kimambo. Nimara ya kwanza kuona jambo hili, ingawa najua kwa kawaida kuna ziara zakimasomo lakini kwa binti huyu imekuwa tofauti, yaani amekuja kujifunza ilianapokwenda shuleni awe tayari ana uelewa wa kumsaidia. Nimeambiwani msichana wa kwanza kitaifa, nampongeza kwa hatua hiyo, nadhani ni wakatimwafaka kwa jamii yetu kujifunza, si tu kwa fani ya udaktari bali hata zilenyingine, kuna umuhimu wa kipekee kufanya ziara za namna hii. Nijambo ambalo nadhani linafaa kuigwa na wengine, hii inasaidia kumjenga katikamsingi ulio mzuri na iwe kwa fani zote, kwani atakapokwenda shuleni atakuwaakijifunza kwa moyo na huku akiwa na picha halisi ya kile anachokitarajiakufanya katika maisha yake. Hatuahii itasaidia vijana wetu wanapokwenda kujifunza shuleni wanakuwa na jambola msingi ndani yao linalowapa msukumo wa kujifunza zaidi na hata kuibua mambomapya zaidi. Kwamsingi huu, nimekubali kuwa mlezi wa Maria, nitahakikisha namsaidia popote paleatakapokuwa akihitaji msaada ili aweze kufikia ndoto yake,anasema. Baba mlezi Babamlezi wa Maria, Leonard Manyama anasema walipokea kwa furaha kubwa matokeo yabinti yao huyo yalipotangazwa na Necta. Nibinti ambaye alianza kutushangaza siku nyingi kabla hata hawajafanya mtihanihusika, alitushirikisha kuhusu ndoto yake hiyo, hakika ni mtu ambaye anapendakuchunguza mambo. Tanguakiwa mdogo amekuwa akijituma katika kila kazi aliyopangiwa, aliifanya kwaufasaha na anapomaliza hurudi na kutoa ripoti,anasema. Anasemakabla hata hajafanya mtihani wa kumaliza kidato cha nne, Maria alianza kutafutakwenye mtandao shule itakayofaa kwenda kusoma kidato cha tano na sita. Akatuelezakulingana na matokeo ya miaka mitano iliyopita, anaona shule inayomfaa ni FezaSekondari, tukashangaa mno, yaani ameweza kufanya uchambuzi ambao hata sisiwatu wazima hatukufikiria. Tukasematupo tayari hata kula ugali wa mchicha kila siku, kuhakikisha tunampeleka hukoakasome, tukaamua kumuweka karibu zaidi ili kumsaidia, matokeo yalipotokatulistaajabu, amefaulu kwa kiwango cha juu na uongozi wa Feza umekubalikumsomesha bila malipo. Kwakweli sisi kama wazazi na walezi wake tumemlea kwa muda mrefu ana kipaji nauwezo mkubwa wa kujituma na kuishi kwa malengo, tabia ambayo alianza nayo mudamrefu tangu akiwa mdogo. Tulibainiana kipaji maalumu, tukahakikisha tunamlipia ada na kumpeleka kwenye shulenzuri, tukamuweka karibu na imani, tukiamini asipokuwa karibu na Munguataharibikiwa. Tulijiwekakaribu naye, hakuna jambo atatuficha au tutamficha, kila siku tunamsihi sirikubwa ya urithi wake ni elimu, hakika ametuelewa, amefanyia kazi hilo naametupa heshima kubwa mno ya kuwa wa kwanza kitaifa, anasema. Manyamaanatoa rai kwa wazazi na walezi nchini kubadilika na kuwathamini watoto wa kike,kwani nao wanao uwezo mkubwa sawa sawa na watoto wa kiume. Watotowa kike ni majasiri, wanajielewa, wanajituma, jambo la msingi ni kujenga naomahusiano mazuri ili watushirikishe hata pale wanapokutana na vishawishi,lakini si kujenga uadui kati yao na sisi,anatoa rai.  <topic>: AFYA 